Sevara Nazarxon Birinchi kanalning “Toch-v-toch” loyihasida Aziza g‘olib bo‘lishini istashini aytdi

O‘zbekistonda xizmat ko‘rsatgan artist Sevara Nazarxon Birinchi kanalning “Toch-v-toch” loyihasi joriy mavsumida Azizaga muxlislik qilmoqda, deb yozadi “12news.uz”.

“Ikkinchi mavsumda yaxshi san’atkorlar ko‘p, biroq men Aziza yutib chiqishini xohlayman. Aziza — mening hamyurtim, biz O‘zbekistondanmiz”, — dedi xonanda.
Nashrning ta’kidlashicha, loyihaning so‘nggi sonida Aziza Lui Armstrong qo‘shig‘ini ijro etib eng yuqori 25 ballni qo‘lga kiritgan edi.
Aziza 1964-yilda Toshkentda musiqachilar oilasida tug‘ilgan. U 16 yoshidan Toshkentning “Sado” vokal-instrumental ansambli tarkibida qo‘shiq kuylagan. 1989-yilda Aziza Moskvaga ko‘chib ketib, o‘sha yerda yakkaxon karyerasini boshlaydi va shu yiliyoq ilk albomini chiqaradi.